

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.10 | 2024. gada 27. jūnijā |

**3.**

# Par atbalstu biedrībai “Ķeipenes senioru skola”

# Ogres novada pašvaldība (turpmāk – pašvaldība) ir saņēmusi biedrības “Ķeipenes senioru skola” (reģ. Nr. 40008335111, adrese: “Viļņi” - 1, Ķeipene, Ogres nov., LV – 5062) 2024. gada 5. aprīļa iesniegumu (pašvaldībā reģistrēts ar Nr. 2-4.1/1788), kas precizēts ar vēstuli (pašvaldībā reģistrēts ar Nr. 2-4.1/1862) par finansiālu atbalstu un 2024. gada 3. jūnija atbildi (pašvaldībā reģistrēts ar Nr. 2-4.1/2919) uz Ogres novada pašvaldības vēstuli.

# Ķeipenes senioru skolas viens no mērķiem ir veicināt Ķeipenes pagasta un blakus esošo pagastu lauku iedzīvotāju, it īpaši pirmspensijas un pensijas vecuma iedzīvotāju pašiniciatīvu dzīves kvalitātes uzlabošanā un sociālās atstumtības mazināšanā, kā arī attīstīt, popularizēt un veicināt neformālās un mūžizglītības aktivitātes. Biedrība “Ķeipenes senioru skola” ir uzsākusi sadarbību ar biedrību “Vidusdaugavas NVO centrs” un plāno iesaistīties kopējā projektā “Trešās paaudzes universitāšu tīkla izveide Latvijā” sabiedrības vecākās paaudzes sociālās labklājības un drošības vairošanas interesēs. Seniori gūs iespēju piedalīties mūžiglītības procesā.

# Biedrības “Ķeipenes senioru skola” kapacitātes stiprināšanai un sadarbības projekta īstenošanai nepieciešams finansiāls atbalsts no pašvaldības.

# Noklausoties Ogres novada pašvaldības centrālās administrācijas “Ogres novada pašvaldība” Infrastruktūras veicināšanas nodaļas vadītāja vietnieka Edgara Pārpuča ziņojumu un pamatojoties uz “Pašvaldību likuma” 4. panta pirmās daļas 4. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Atbalstīt biedrības “Ķeipenes senioru skola” dalību Eiropas Savienības Atveseļošanas un noturības mehānisma atbalstītā projektā “Trešās paaudzes universitāšu tīkla izveide Latvijā” (turpmāk – Projekts).
2. Projekta apstiprināšanas un Partnerības līguma starp biedrību “Ķeipenes senioru skola” un biedrību “Vidusdaugavas NVO centrs” noslēgšanas gadījumā piešķirt biedrībai “Ķeipenes senioru skola” Projekta īstenošanai Ogres novada pašvaldības līdzfinansējumu 1 500 EUR (viens tūkstotis pieci simti *euro*) no Ogres novada pašvaldības 2024. gada budžeta līdzekļiem.
3. Uzdot Ogres novada pašvaldības centrālās administrācijas Finanšu nodaļai organizēt līdzfinansējuma piešķiršanu no Ogres novada pašvaldības 2024. gada budžeta nevalstisko organizāciju projektu atbalstam paredzētajiem līdzekļiem (kods 06.60009).
4. Uzdot Ogres novada pašvaldības centrālās administrācijas Kancelejai 10 (desmit) darbdienu laikā pēc lēmuma spēkā stāšanās informēt biedrību “Ķeipenes senioru skola” par pieņemto lēmumu.
5. Kontroli par lēmuma izpildi uzdot Ogres novada pašvaldības izpilddirektora vietniekam.

(Sēdes vadītāja,

domes priekšsēdētāja E. Helmaņa paraksts)